
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ψήφιση του Οργανισμού Εσωτερικής Υπηρεσίας του 
Παιδικού Σταθμού Πασσαρώνος Νομού Ιωαννίνων 1 
Σύσταση Νομικού Προσώπου με την επωνυμία: "ΔΗ¬ 
ΜΟΤΙΚΗ ΒΙΒΛΙΟΘΗΚΗ ΝΕΟΦΥΤΟΣ ΔΟΥΚΑΣ" στο 

Δήμο Κεντρικού Ζαγορίου Νομού Ιωαννίνων". 2 

Συγχώνευση νομικών προσώπων και σύσταση ιδίου 
νομικού προσώπου στο Δήμο Νέας Ζίχνης Ν Σερ¬ 
ρών με την επωνυμία "ΠΝΕΥΜΑΤΙΚΟ & ΠΟΛΙΤΙΣΤΙ¬ 
ΚΟ ΚΕΝΤΡΟ ΔΗΜΟΥ ΝΕΑΣ ΖΙΧΝΗΣ". 3 

Καθιέρωση υπερωριακής με αμοιβή εργασίας υπαλ¬ 
λήλων Νομαρχιακής Αυτοδιοίκησης Άρτας κατά το 
Α’ εξάμηνο 2003. 4 


Καθιέρωση υπερωριακής εργασίας για το προσωπικό 
του Τμήματος Τοπογραφίας της Δ/νσης Αγροτικής 
Ανάπτυξης Ν.Α. Γρεβενών κατά το Β' εξάμηνο 2003. 5 

Καθιέρωση υπερωριακής εργασίας για το προσωπικό 
της Δ/νσης Κτηνιατρικής Γ ρεβενών κατά το Β ’εξά- 
μηνο 2003. 6 


ΑΠΟΦΑΣΕΙ Σ 

Αριθ. 11578 (1) 

Ψήφιση του Οργανισμού Εσωτερικής Υπηρεσίας του Παι¬ 
δικού Σταθμού Πασσαρώνος Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη 

1. Τις διατάξεις: 

α) Του άρθρου 12 Ν. 2880/2001 (ΦΕΚ 9/τ.Α'/30-1-2001) 
"Πρόγραμμα Πολιτεία για τη μεταρρύθμιση και τον εκ¬ 
συγχρονισμό της Δημόσιας Διοίκησης και άλλες διατά¬ 
ξεις". 

β) Του άρθρου 9 του Ν. 2503/1997 (ΦΕΚ 107/1997 τ.Α') 
"Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις". 

γ) Του άρθρου 12τουΝ. 1188/1981 "Περίκυρώσεωςτου 
Κώδικα περί καταστάσεως Προσωπικού Οργανισμών Το¬ 
πικής Αυτοδιοίκησης", όπως αυτό αντικαταστάθηκε από 


τις όμοιες της παρ. 5 του άρθρου 8 του Νόμου 2307/1995 
"Προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδιοί¬ 
κηση και άλλες διατάξεις". 

δ) Του Ν. 1431/1984 (ΦΕΚ 46/τ.Α'/16-4-1984) "Ρύθμιση 
θεμάτων φορέων, κοινωνικής πρόνοιας - παιδικής προ¬ 
στασίας και άλλες διατάξεις". 

ε) Του Ν. 2190/1994 "Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης", όπως ισχύει με τις τροποποιήσεις του. 

στ) Του άρθρου 27 του Ν. 2081/1991 με το οποίο προ¬ 
στέθηκε νέο άρθρο 29Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

ζ) Των Π.Δ. των 50/2001 (ΦΕΚ 39/Α75-3-2001) "Καθορι¬ 
σμός των προσόντων διορισμού σε θέσεις φορέων του 
Δημόσιου Τομέα", 37α/1987 (ΦΕΚ 11/Α71987) "Μερική 
επέκταση διατάξεων - που ισχύουν για τους Δημοσίους 
Υπαλλήλους και του υπαλλήλους των άλλων νομικών προ¬ 
σώπων δημ. Δικαίου καιστουςυπαλλήλουςτωνΟ.Τ.Α. και 
προσαρμογή στις ρυθμίσεις του Ν. 1586/1986" και 
22/1990 (ΦΕΚ 7/Α71990) "Μερική επέκταση διατάξεων - 
που ισχύουν για τους Δημοσίους Υπαλλήλους και τους 
Υπαλλήλους των άλλων νομικών προσώπων δημ. Δικαίου 
και στους υπαλλήλους των Ο.Τ.Α. και προσαρμογή στις 
ρυθμίσεις του Ν. 1586/1986" και 22/1990 (ΦΕΚ7/Α71990) 
"Μερική επέκταση διατάξεων - που ισχύουν για τους Δη¬ 
μοσίους Υπαλλήλους και τους υπαλλήλους των άλλων νο¬ 
μικών προσώπων δημ. Δικαίου και στους υπαλλήλους των 
Ο.Τ.Α." όπως ισχύουν κάθε φορά. 

η) Των άρθρων 26, 98 και 203 του Δ.Κ.Κ. (Π.Δ. 
410/1995), όπως ισχύουν. 

θ) Του αρθμ. 276/85 Π.Δ/τος (ΦΕΚ 102/1986τ.Α’) "Δυνα¬ 
μικότητα και σύνθεση προσωπικού Κρατικών Παιδικών 
Σταθμών, Ίδρυση Βρεφικών Τμημάτων" και του 92/1989 
Π.Δ/τος (41/1989 τ.Α') με το οποίο τροποποιήθηκε το 
προηγούμενο ως προς τη δυναμικότητα του ανωτέρου 
Παιδικού Σταθμού. 

ι) Τις 2813/3-6-1987 (ΦΕΚ 22/Β /1987) και Γ2β/5466/ 
5.12.1988 (ΦΕΚ 900/Β71988) αποφάσεις των Υπουργών 
Προεδρίας της Κυβέρνησης και Υγείας, Πρόνοιας και Κοι¬ 
νωνικών Ασφαλίσεων σχετικά με την αντιστοιχία των ορ¬ 
γανικών μονάδων διαφορετικής ονομασίας ιδρυμάτων 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


κοινωνικής πρόνοιας εποπτευόμενων από το υπουργείο 
Υγείας και Πρόνοιας προς Τις Διευθύνσεις, Τμήματα και 
αυτοτελή γραφεία και τον καθορισμό των κλάδων προϊ¬ 
σταμένων των μονάδων αυτών. 

ια) Την Γ2/2397/1987 για την πρόσληψη Βρεφονηπιο¬ 
κόμων αποκλειστικά. 

ιβ) Τον Ν. 2307/95 άρθρο 8 παραγρ. 12 που αφορά τον 
χρόνο εργασίας. 

ιγ) Την 6288/5-4-2001 ΦΕΚ 481/27-4-2001 ίδρυσης του 
Νομικού προσώπου 

2. -Την 18/4.3.2003 απόφαση του Διοικητικού Συμβουλί¬ 
ου του Παιδικού Σταθμού Πασσαρώνος, με την οποία ψη¬ 
φίζεται ο Οργανισμός Εσωτερικής Υπηρεσίας του και την 
80/14-3-2003 όμοια του Δημοτικού Συμβουλίου Δήμου 
Πασσαρώνος, με την οποία εκφράζει τη σύμφωνη γνώμη 
του. 

3. - Την 49/17-4-2003 Γνωμοδότηση του οικείου Υπηρε¬ 
σιακού Συμβουλίου. 

4. -Την 20922/19-9-2001 (ΦΕΚ. 1271/Β/2-10-2001 ) από¬ 
φασή μας, «Μεταβίβαση αρμοδιοτήτων και παροχή εξου¬ 
σιοδότησης υπογραφής αποφάσεων, εγγράφων κ.λ.π. 
ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ», 
αποφασίζουμε: 

Επικυρώνουμε την 18/4-3-2003 απόφαση του Δ.Σ. του 
Παιδικού Σταθμού Δήμου Πασσαρώνος Ν. Ιωαννίνων, με 
την οποία ψηφίζεται ο Οργανισμός Εσωτερικής Υπηρε¬ 
σίας του, ο οποίος έχει ως εξής: 

ΑΡΘΡΟ 1. 

ΣΚΟΠΟΣ ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ ΣΤΑΘΜΩΝ 

Οι Παιδικοί και Βρεφονηπιακοί Σταθμοί που είναι κυ¬ 
ρίαρχα χώρος αγωγής και ασφαλούς διαμονής για παιδιά 
προσχολικής ηλικίας σκοπό έχουν: 

• Να παρέχουν ενιαία προσχολική αγωγή σύμφωνα με 
τα πλέον σύγχρονα επιστημονικά δεδομένα. 

• Να βοηθούν τα παιδιά να αναπτυχθούν ολόπλευρα, 
σωματικά, νοητικά, συναισθηματικά και κοινωνικά. 

• Να εξαλείφουν κατά το δυνατό, τις διαφορές που τυ¬ 
χόν προκύπτουν από το πολιτιστικό, οικονομικό και μορ¬ 
φωτικό επίπεδο των γονέων τους. 

• Να εξυπηρετούν τους γονείς και παράλληλα να τους 
ευαισθητοποιούν πάνω σε θέματα σύγχρονης παιδαγωγι¬ 
κής και ψυχολογίας. 

• Να βοηθούντα παιδιά προσχολικής ηλικίας στην ομα¬ 
λή μετάβασή τους από το οικογενειακό στο σχολικό περι¬ 
βάλλον. 

• Να παρέχουν ημερήσια διατροφή και φροντίδα στα 
παιδιά που φιλοξενούν τηρώντας τους κανόνες υγιεινής. 

ΑΡΘΡΟ 2. 

ΔΙΑΡΘΡΩΣΗ ΥΠΗΡΕΣΙΩΝ. 

Οι υπηρεσίες του Παιδικού Σταθμού Δήμου Πασσαρώ¬ 
νος συγκροτούνται και λειτουργούν σε επίπεδο Τμήμα¬ 
τος Παιδικού Σταθμού - Προσχολικής αγωγής, το οποίο 
περιλαμβάνει: 

1. Το Γραφείο Παιδαγωγικού Προσωπικού. 

2. Το Γραφείο Μαγείρων - Βοηθητικών εργασιών. 

ΑΡΘΡΟ 3. 

ΑΡΜΟΔΙΟΤΗΤΕΣ: ΤΜΗΜΑΤΟΣ, ΓΡΑΦΕΙΩΝ. 

Α. Το Τμήμα του Παιδικού Σταθμού - Προσχολικής Αγω¬ 
γής: Εποπτεύει, συντονίζει και κατευθύνει το παιδαγωγι¬ 
κό έργο του Παιδικού Σταθμού, σύμφωνα με το ισχύον 


αναλυτικό πρόγραμμα και γενικώς μεριμνά για την εύ¬ 
ρυθμη λειτουργία του Νομικού Προσώπου, σύμφωνα με 
την ισχύουσα Νομοθεσία, τον παρόντα Οργανισμό και 
τον Κανονισμό Λειτουργίας, την τήρηση των οποίων εγ- 
γυάται. 

Ειδικότερα: 

Βοηθά τα παιδιά στην ολόπλευρη σωματική, νοητική, 
συναισθηματική και κοινωνική ανάπτυξή τους, καθώς και 
στην ομαλή μετάβασή τους από το οικογενειακό στο σχο¬ 
λικό περιβάλλον. 

Βοηθά στην εξάλειψη κατά το δυνατό των διαφορών 
που υπάρχουν στα παιδιά, από το πολιτιστικό, οικονομικό 
και μορφωτικό επίπεδο των γονέων τους. 

Βοηθά τους γονείς ευαισθητοποιώντας τους πάνω σε 
θέματα σύγχρονης παιδαγωγικής και ανάπτυξης. 

Παρέχει ημερήσια διατροφή και φροντίδα στα παιδιά 
που φιλοξενεί, τηρώνταςτους κανόνες υγιεινής και ασφα¬ 
λούς παραμονής τους. 

Β. Το Γ ραφείο Παιδαγωγικού Προσωπικού: Επιμελείται 
την παροχή σύγχρονης προσχολικής αγωγής στα φιλοξε¬ 
νούμενα νήπια σε συνεργασία με το προσωπικό του Σταθ¬ 
μού, σύμφωνα με τις κείμενες διατάξεις, Τις σχετικές 
εγκύκλιες διαταγές, την αντίστοιχη επιστημονική δεοντο¬ 
λογία και τις αποφάσεις του Διοικητικού Συμβουλίου. 

Γ. Το Γ ραφείο Μαγείρων - Βοηθητικών εργασιών: μερι¬ 
μνά για ότι έχει σχέση με την ομαλή διατροφή των νηπίων 
και την καθαριότητα γενικώς του Παιδικού Σταθμού. 

ΑΡΘΡΟ 4. 

ΑΡΜΟΔΙΟΤΗΤΕΣ - ΚΑΘΗΚΟΝΤΑ ΠΡΟΣΩΠΙΚΟΥ. 

Α. Αρμοδιότητες Προϊσταμένου του Τμήματος Παιδι¬ 
κού Σταθμού-Προσχολικής Αγωγής. 

Ο Προϊστάμενος του Τμήματος Παιδικού Σταθμού - 
Προσχολικής Αγωγής 

Εποπτεύει, συντονίζει και κατευθύνει το παιδαγωγικό 
έργο του Παιδικού Σταθμού και γενικώς μεριμνά για την 
εύρυθμη λειτουργία του σύμφωνα με την ισχύουσα Νο¬ 
μοθεσία, τονπαρόντα Οργανισμό και τον Κανονισμό 
Λειτουργίας, την τήρηση των οποίων εγγυάται. 

Ευθύνεται για την αποτελεσματική και αποδοτική εκτέ¬ 
λεση όλων των λειτουργιών του Παιδικού Σταθμού, προ¬ 
γραμματίζοντας, οργανώνοντας, στελεχώνοντας Τις επί 
μέρους δραστηριότητες, έτσι ώστε να εκπληρώνονται οι 
περιοδικοί (ετήσιοι, μακροπρόθεσμοι) στόχοι του, με βά¬ 
ση τα αντίστοιχα προγράμματα δράσης. 

Ειδικότερα ο Προϊστάμενος: 

• Έχει την εποπτεία και τον έλεγχο των Γ ραφείων που 
συγκροτούντο Τμήμα Παιδικού Σταθμού, για την εύρυθ¬ 
μη λειτουργία τους, σύμφωνα με την ισχύουσα Νομοθε¬ 
σία και τον Κανονισμό Λειτουργίας. 

• Φροντίζει για την εφαρμογή των σύγχρονων απόψε¬ 
ων της Παιδαγωγικής και της ψυχολογίας, όπως αυτές 
καθορίζονται κάθε φορά από το Υπουργείο Παιδείας. 

• Συντονίζει, κατευθύνει και παρέχει τις απαραίτητες 
οδηγίες στα Γ ραφεία για την άσκηση των αρμοδιοτήτων 
και την εύρυθμη λειτουργία τους σύμφωνα με τις διατά¬ 
ξεις του παρόντος οργανισμού και σχετικών Νόμων και 
διαταγμάτων. 

• Φροντίζει για την συγκέντρωση, την παρακολούθηση, 
την κοινοποίηση στα αρμόδια Γ ραφεία, των διαταγμάτων, 
των Διοικητικών αποφάσεων που κοινοποιούνται στο Νο¬ 
μικό Πρόσωπο, καθώς επίσης για την εφαρμογή της κεί- 

μενης Νομοθεσίας, του κανονισμού λειτουργίας του 
Σταθμού, των εγκυκλίων, των οδηγιών του Δήμου και την 
εκτέλεση των αποφάσεων του Δ.Σ. 

• Συντάσσει και τηρεί την εμπιστευτική αλληλογραφία 
- πρωτόκολλο, εφ όσον δεν το τηρεί ο Πρόεδρος, καθώς 
και όλα τα απαραίτητα βιβλία και την σφραγίδα του Σταθ¬ 
μού. 

• Παραλαμβάνει την εισερχόμενη αλληλογραφία, την 
χαρακτηρίζει και την κατανέμει σύμφωνα με το περιεχό¬ 
μενό της. 

• Έχει την άσκηση γενικής Διοικητικής Εποπτείας στο 
προσωπικό του Νομικού Προσώπου με οποιαδήποτε σχέ¬ 
ση εργασίας, για την σωστή εκτέλεση των καθηκόντων 
εντός του νομίμου ωραρίου του και εισηγείται στον Πρό¬ 
εδρο του Νομικού Προσώπου κάθε θέμα που αφορά την 
εν γένει κατάστασή του. 

• Συνεργάζεται για κάθε Νομικό και Τεχνικό θέμα με τη 
Νομική και Τεχνική Υπηρεσία του Δήμου. 

• Συνεργάζεται με τον υπεύθυνο υγείας του Δήμου και 
της Διεύθυνσης Υγιεινής Νομαρχιακής Αυτοδιοίκησης 
Ιωαννίνων, για θέματα υγείαςτωντροφίμωντου παιδικού 
σταθμού καθώς και για κοινωνικά προβλήματα αυτών και 
των οικογενειών τους. 

• Συντάσσει το μηνιαίο διαιτολόγιο των τροφίμων, σε 
συνεργασία με το παιδαγωγικό προσωπικό, σύμφωνα με 
τις κείμενες διατάξεις και κανόνες υγιεινής. 

• Συμμετέχει στις συνεδριάσεις του Διοικητικού Συμ¬ 
βουλίου. Μπορεί να τηρεί τα πρακτικά αυτού και να ειση- 
γείται θέματα στο Δ.Σ. 

Επίσης επιμελείται των διοικητικών και οικονομικών ερ¬ 
γασιών του Σταθμού και είναι υπεύθυνος : 

• Για τον έγκαιρο εφοδιασμό και προμήθεια του Σταθ¬ 
μού με τα αναγκαία τρόφιμα και λοιπά υλικά που είναι 
απαραίτητα για την εύρυθμη λειτουργία του, την καλή φύ¬ 
λαξη, συντήρηση και διάθεση αυτών. 

• Για την εκκαθάριση και πληρωμή κάθε δαπάνης και 
εκδίδει σε συνεργασία με την Ταμειακή Υπηρεσία τα σχε¬ 
τικά εντάλματα πληρωμών. 

• Γ ιατον έλεγχο και τη θεώρηση όλωντων καταστάσεων 
πληρωμής του προσωπικού του Νομικού Προσώπου, των 
Χρηματικών Ενταλμάτων και λοιπών παραστατικών, πριν 
υπογραφούν από τον Πρόεδρο του Νομικού Προσώπου. 

• Για τη σύνταξη και κατάρτιση του προϋπολογισμού 
του Νομικού Προσώπου, καθώς και για τη σωστή εκτέλε¬ 
σή του, του απολογισμού και του ισολογισμού αυτού. 

• Γιατην υπογραφή κάθε βεβαιωτικού σημειώματος για 
τα έσοδα του Νομικού Προσώπου. 

• Για την κατάρτιση των εκθέσεων υπηρεσιακής ικανό¬ 
τητας του Προσωπικού του Σταθμού. 

• Εισηγείται στο Δ.Σ. και στον Πρόεδρο τις εσωτερικές 
μετακινήσεις -μετατάξεις και τις υπηρεσιακές μεταβολές 
του προσωπικού του Σταθμού. 

• Ασκεί όλεςτις αρμοδιότητες που του ανατίθενται από 
το Δ.Σ. και τον Πρόεδρο του Παιδικού Σταθμού. 

• Συγκαλεί συγκεντρώσεις, προσωπικού, Γονέων, κλπ. 

Β. Αρμοδιότητες και καθήκοντα του Παιδαγωγικού 

Προσωπικού Παιδικού Σταθμού. 

Οι υπάλληλοι του Γ ραφείου Παιδαγωγικού Προσωπι¬ 
κού είναι υπεύθυνοι: 

• Γ ιατην εύρυθμη λειτουργία του Γραφείου, την σωστή 
ψυχοσωματική υγεία και ψυχοκινητική εξέλιξη των νη¬ 
πίων, με την πραγματοποίηση προγραμμάτων ανάλογα 
με την ηλικία τους. 


• Για την εισήγηση στον Προϊστάμενο του Παιδικού για 
τον έγκαιρο εφοδιασμό των αιθουσών με τα απαραίτητα - 
απαιτούμενα είδη και την ευθύνη για την είσοδο κάθε ατό¬ 
μου σε αυτές. 

• Συμμετέχουν στο σχεδίασμά του προσχολικού προ¬ 
γράμματος και φροντίζουν για την απασχόληση των παι¬ 
διών σύμφωνα με το ημερήσιο πρόγραμμα, αναλαμβάνο¬ 
ντας διαδοχικά όλα τα τμήματα του Παιδικού Σταθμού. 

• Έχουν την ευθύνη για τα εποπτικά μέσα διδασκαλίας, 
το εκπαιδευτικό υλικό και γενικά κάθε υλικό που τους έχει 
διατεθεί. 

• Παρακολουθούν και εποπτεύουν τη διανομή του φα¬ 
γητού στα παιδιά τα οποία φροντίζουν κατά την ώρα του 
φαγητού. 

• Επιλαμβάνονται της σωματικής καθαριότητας των νη¬ 
πίων και φροντίζουν για την ανάπτυξη των παιδιών. 

• Διατηρούν την επαφή με τους γονείς τους οποίους 
ενημερώνουν για την συμπεριφορά και την ψυχοσωματι¬ 
κή υγεία των παιδιών τους. Επιμελούνται για τήρηση μη¬ 
τρώου Νηπίων και Παίδων. 

• Φροντίζουν για την καθημερινή παρουσία των παι¬ 
διών του Παιδικού Σταθμού και για την ενημέρωση των 
καρτώντων παιδιών και του Προϊσταμένου του Παιδικού. 

• Κατά τις ώρες που δεν απασχολούνται με τα παιδιά, 
βοηθούν τον Προϊστάμενο στην διεκπεραίωση των διοι¬ 
κητικών εργασιών και σε ότι άλλο τους αναθέτει. 

• Οι Βοηθοί Βρεφοκόμοι - Παιδοκόμοι - Βρεφονηπιοκό¬ 
μοι: Συνοδεύουν τα νήπια εφόσον υπάρχει σχολικό αυτο¬ 
κίνητο. Επιλαμβάνονται της καθαριότητας των νηπίων και 
φροντίζουν για την ανάπαυσή τους. Βοηθούν το παιδα¬ 
γωγικό προσωπικό σε άλατα καθήκοντάτου, ακολουθώ¬ 
ντας τις οδηγίες αυτού και του Προϊσταμένου. 

Γ. Αρμοδιότητες και καθήκοντα του Προσωπικού του 
Γ ραφείου Μαγείρων και Βοηθητικών εργασιών: 

1) Τα καθήκοντα προσωπικού Μαγειρείου είναι: 

• Η φροντίδα για την παραλαβή της αναγκαίας ποσό¬ 
τητας τροφίμων και των υπογραφών των σχετικών εγγρά¬ 
φων εισαγωγής και εξαγωγής. 

• Η επιμελημένη και έγκαιρη παρασκευή του φαγητού 
σύμφωνα με το ισχύον ποσοτολόγιο και διαιτολόγιο. 

• Η φροντίδα για την έγκαιρη τακτοποίηση των προμη- 
θευμένων τροφίμων και ειδών καθαριότητας στον κατάλ¬ 
ληλο χώρο αποθήκευσης αυτών και η μέριμνα για την δια¬ 
τήρηση τηςτάξης και της καθαριότητας του χώρου αυτού. 

• Η φροντίδα για τηνπροετοιμασίατου φαγητού, και το 
σερβίρισμα του προγεύματος και γεύματος των παιδιών. 

• Η φροντίδα για το πλύσιμο των πιάτων και ποτηριών 
καθώς και των άλλων μαγειρικών σκευών και την τακτο¬ 
ποίησή τους. 

• Ευθύνονται για τα μαγειρικά σκεύη και λοιπά σκεύη 
εστιάσεως που παραλαμβάνουν καθώς και για την καλή 
συντήρηση και καθαριότητα αυτών καθώς και του χώρου 
του μαγειρείου και της τραπεζαρίας. 

• Με τις υποδείξεις του παιδαγωγικού προσωπικού, 
βοηθούντα παιδιά την ώρα του φαγητού, σεβόμενοιτους 
ατομικούς ρυθμούς του κάθε παιδιού. 

• Με απόφαση του Δ.Σ. εκτελεί κάθε άλλη εργασία που 
θα του ανατεθεί. 

• Προτείνει στον Προϊστάμενο την λήψη κάθε μέτρου 
απαραίτητου για την σωστή και εύρυθμη λειτουργία του 
Μαγειρείου. 

2) Καθήκοντα προσωπικού καθαριότητας (Βοηθητικών 
εργασιών). 

• Ευθύνονται για την καθαριότητα όλων των εσωτερι¬ 
κών και εξωτερικών (αυλείων) χώρων του Παιδικού Σταθ¬ 
μού, πληντου Μαγειρείου. 

• Ευθύνονται και είναι υπόλογοι για την παραλαβή των 
υλικών καθαριότητας, ιματισμού, υπογράφοντας τα ανά¬ 
λογα δελτία, φροντίζουν για την καλή συντήρηση - καθα¬ 
ριότητα και την φύλαξη αυτών στους κατάλληλους χώ¬ 
ρους. 

• Φροντίζουν - όπου συντρέχει περίπτωση - για την τα¬ 
κτοποίηση των κρεβατιών καιτην συχνή αλλαγή σεντονιών. 

• Υποχρεούνται να χρησιμοποιούν τα μέσα ατομικής 
προστασίας και υγιεινής (γάντια, καπέλα, ρόμπες κ.λπ), 
για αποφυγή μολυσματικών ασθενειών. 

• Εκτελούν κάθε εργασία που τους ανατίθεται από τον 
προϊστάμενο του Παιδικού καθώς και τον Πρόεδρο του 
Παιδικού Σταθμού, όπως π.χ. βοήθεια στο μαγειρείο όταν 
λείπει το αναγκαίο προσωπικό, βοήθεια στην διανομή του 
φαγητού καιλοιπές εργασίες της τραπεζαρίας κ.λπ. κ.λπ. 

ΑΡΘΡΟ 5 

ΛΕΙΤΟΥΡΓΙΑ ΠΑΙΔΙΚΟΥ ΣΤΑΘΜΟΥ 

Ο Παιδικός Σταθμός λειτουργεί από τις 7:00 π.μ. μέχρι 
3:00 μ.μ. εκτός Σαββάτου και Κυριακής. 

Διακόπτει την λειτουργία του τις καθιερωμένες ημέρες 
αργίας, από 23 Δεκεμβρίου μέχρι και την 7η Ιανουάριου, 
από την Μεγάλη Τετάρτη ως την Κυριακή του Θωμά, των 
Τριών Ιεραρχών, την εορτή του Πολιούχου της έδρας του 
Παιδικού, την ημέρα της εκλογοαπολογιστικής συνέλευ¬ 
σης του Συλλόγου των εργαζομένων καθώς και τον μήνα 
Αύγουστο. Τον μήνα αυτό το προσωπικό παίρνει την κα¬ 
νονική του άδεια καθώς και 10 επιπλέον ημέρες, όποτε 
παραστεί ανάγκη σε όλη την διάρκεια του έτους. 

ΑΡΘΡΟ 6. 

Η ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ 

Α. Μόνιμο Προσωπικό. 

Οι θέσεις του προσωπικού καθορίζονται στις παρακάτω 
κατηγορίες: 

1. Κατηγορία ΤΕ: 

Τέσσερις (4) θέσεις κλάδου ΤΕ16 Νηπιαγωγών με βαθ¬ 
μό Δ-Α Τυπικό προσόν Πτυχίο ΤΕΙ Βρεφονηπιοκομίας. 

2. Κατηγορία ΔΕ: 

1. Δύο (2) θέσεις κλάδου ΔΕ βοηθών βρεφοκόμων - παι¬ 
δοκόμων με βαθμό Δ-Α. 

2. Μία (1) θέση κλάδου ΔΕΙ Διοικητικών με βαθμό Δ-Α 

3. Μία (1) θέση κλάδου ΔΕ32 Μαγείρων με βαθμό Δ-Α. 

3. Κατηγορία ΥΕ: 

1. Μία (1) θέση κλάδου ΥΕ 14 βοηθητικού προσωπικού 
με βαθμό Ε-Β (βοηθών μαγείρων). 

2. Δύο (2) θέσεις κλάδου ΥΕ 16 εργατών καθαριότητας 
με βαθμό Ε-Β. 

Β. Τακτικό προσωπικό προσωρινών - προσωποπαγών 
θέσεων. 

Οι ήδη υπηρετούντες υπάλληλοι (Μόνιμοι ή αορίστου 
χρόνου) του πρώην Κρατικού Παιδικού Σταθμού Ελεού¬ 
σας, σύμφωνα με την κείμενη νομοθεσία Τις υπουργικές 
αποφάσεις (Δ Υα/οικ. 7723/01 ΦΕΚ 90/30-4-01, Περιφ. 
Ηπείρου 22265/9-1 0-0 1 ΦΕΚ 248/18-1 0-0 1) και τις εγκυ¬ 
κλίους, μετατάσσονται αυτοδίκαια στον Παιδικό Σταθμό 
Δήμου Πασσαρώνος (Ελεούσας), σε αντίστοιχες προσω¬ 
ρινές προσωποπαγείς θέσεις που συστάθηκαν αυτοδί¬ 
καια, όπως φαίνεται παρακάτω: 

Τρεις (3) θέσεις κλάδου ΤΕ Νηπιαγωγών (προσωρινός). 


Δύο (2) θέσεις κλάδου ΥΕ2 Βοηθητικών εργασιών (προ¬ 
σωρινός). 

Οι ανωτέρω προσωποπαγείς θέσεις καταργούνται με 
την καθοιονδήποτετρόπο αποχώρηση απάτην υπηρεσία 
των υπαλλήλων που τις κατέχουν. 

ΑΡΘΡΟ 7 

ΠΡΟΪΣΤΑΜΕΝΟΣ ΤΜΗΜΑΤΟΣ ΠΑΙΔΙΚΟΥ ΣΤΑΘΜΟΥ - 
ΠΡΟΣΧΟΛΙΚΗΣ ΑΓΩΓΗΣ 

Προϊστάμενος του Τμήματος Σταθμού - Προσχολικής 
Αγωγής επιλέγεται σύμφωνα με τις ισχύουσες διατάξεις 
(άρθρο 36 Ν. 2190/94) από το παιδαγωγικό προσωπικό 
της κατηγορίας ΤΕΙ 6 Νηπιαγωγών ή ΤΕ Νηπιαγωγών, εί¬ 
τε κατέχουν οργανικές είτε προσωποπαγείς θέσεις. Προϊ¬ 
στάμενος ορίζεται με απόφαση του Προέδρου του Διοι¬ 
κητικού Συμβουλίου, ο κρινόμενος από ο αρμόδιο Υπηρε¬ 
σιακό Συμβούλιο και αναπληρώνεται σε περίπτωση 
απουσίας του ή κωλύματος από τον κατά βαθμό αρχαιό¬ 
τερο υπάλληλο της αυτής υπηρεσίας. 

ΑΡΘΡΟ 8 

Για το Διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης καιτην ιατροφαρμακευτι¬ 
κή περίθαλψη των υπαλλήλων, εφαρμόζονται οι εκάστο- 
τε ισχύουσες Νομοθετικές διατάξεις. 

Η κατανομή του προσωπικού στα τμήματα γίνεται με 
απόφαση του Προέδρου του Δ.Σ. του Σταθμού, ανάλογα 
με τις ανάγκες των υπηρεσιών, τα προσόντα των υπαλλή¬ 
λων, την πείρα και τις γνώσεις αυτών σε ειδικά αντικείμε¬ 
να, αφού συνεξεταστούν και τυχόν ειδικές ανάγκες των 
υπαλλήλων (μητέρες ανήλικων τέκνων, έγκυες γυναίκες, 
τόπος διαμονής κλπ.). 

ΑΡΘΡΟ 9 

Οι ανάγκες για κάλυψη των θέσεων του Ν.Π. θα καλύ¬ 
πτονται είτε από μετατάξεις ή αποσπάσεις του προσωπι¬ 
κού, που ανήκε στο Υπουργείο Υγείας, είτε με προκήρυξη 
των προς πλήρωση θέσεων, σύμφωνα με τις ισχύουσες 
διατάξεις, μετά από απόφαση του Δ. Σ. Οι μετατασσόμε¬ 
νοι θα κατατάσσονται σε θέση αντίστοιχη των τυπικών 
προσόντων που κατέχουν και σε θέσεις όπως ορίζονται 
από τον παρόντα οργανισμό. Γ ια τη διενέργεια των μετα¬ 
τάξεων και αποσπάσεων θα λαμβάνονται υπόψη τα κριτή¬ 
ρια που θα ορίσει το Δημοτικό Συμβούλιο καιθαληφθούν 
υπόψη από το υπηρεσιακό συμβούλιο το οποίο βάση αυ¬ 
τών των κριτηρίων θα συντάσσει πίνακες προτεραιότητας 
των υποψηφίων για κάθε κενή θέση την οποία το Ν.Π., θα 
γνωστοποιεί στο Υ.Σ. μέχρι 31 Μαρτίου κάθε έτους. Οι εν¬ 
διαφερόμενοι θα υποβάλουν Τις αιτήσεις των στο Υ.Σ. μέ¬ 
χρι 30 Απριλίου και οι μετατάξεις θα διενεργούνται μέχρι 
30 Ιουνίου του ίδιου έτους. 

Κάθε άλλη λεπτομέρεια λειτουργίας των επιμέρους 
υπηρεσιών, μη προβλεπόμενη από τον παρόντα Οργανι¬ 
σμό, θα ρυθμίζεται είτε με τον Κανονισμό Λειτουργίαςτου 
ΝΠ, ο οποίος έπεταιτου παρόντος, είτε με αποφάσεις του 
Διοικητικού Συμβουλίου. 

ΑΡΘΡΟ 10 

Πόροι του Ν.Π. είναι: 

Α. Η κρατική επιχορήγηση σύμφωνα με τα οριζόμενα 
στην παράγραφο 6 του άρθρου 12 του Ν. 2880/2001 (ή 
άρθρο 26 του Δ.Κ.Κ.). 

Β. Άλλες επιχορηγήσεις από τον Δήμο, το κράτος ή από 
άλλο φυσικό ή νομικό πρόσωπο. 

Γ. Κάθε είδους εισφορές, δωρεές, κληρονομιές, κληρο¬ 
δοσίες. 

Δ. Πρόσοδοι από την περιουσία του. 

Ε. Εισπράξεις από το αντίτιμο των πραγμάτων ή των 
υπηρεσιών που παρέχει το Ν.Π. 

Ο Δήμος Πασσαρώνος είναι υποχρεωμένος ν’ αποδίδει 
εντός του αυτού ημερολογιακού έτους, στο νομικό πρό¬ 
σωπο, τις επιχορηγήσεις οι οποίες έρχονται σ’ αυτόν βά¬ 
ση του Ν. 2880/01, και να κατανέμει σε διαφορετικό κωδι¬ 
κό αριθμό τη μισθοδοσία από τα έξοδα λειτουργίας. 

ΑΡΘΡΟ 11 

Οιπροβλεπόμενες από τον παρόντα Ο.Ε.Υ. θέσεις κατά 
κλάδο καλύπτουν όλους τους εργαζόμενους στο 
Ν.Π.Δ.Δ. Το προσωπικό του Παιδικού σταθμού συνδέεται 
με αυτό με σύμβαση εργασίας δημοσίου δικαίου. Με την 
ίδια σύμβαση εργασίας συνδέεται και το προσλαμβανό¬ 
μενο προσωπικό, από τη θέση σε ισχύ του παρόντος και 
εντεύθεν. Το προσωπικό που έχει μεταταγεί από το 
Υπουργείο Υγείας και Πρόνοιας με το Ν. 2880/01 εξακο¬ 
λουθεί να διέπεται από το ασφαλιστικό και συνταξιοδοτι- 
κό καθεστώς του δημοσίου και την ίδια επικουρική ασφά¬ 
λιση (Μ.Τ.Π.Υ., Τ.Υ.Δ.Υ., Τ.Ε.Α.Δ.Υ.). 

Όλη η εφεξής υπηρεσία στα νέα νομικά πρόσωπα, θεω¬ 
ρείται ως πραγματική και συντάξιμη υπηρεσία ή ως χρό¬ 
νος ασφάλισης, κατά περίπτωση που διανύθηκε στην 
υπηρεσία από την οποία μετατάχθηκαν. ( αρ. 7 παρ. 2,3 
Ν.2703/99). 

Κατά τη διάρκεια της θητείας των υπαλλήλων του νομι¬ 
κού προσώπου δεν μπορούν να καταργηθούν οι θέσεις 
στις οποίες κατέχουν. 

Προϊστάμενοι Διεύθυνσης Τμημάτων και Γ ραφείων ορί¬ 
ζονται πάντοτε με απόφαση προέδρου του Δ.Σ. οι κρινό- 
μενοι, απότο αρμόδιο Υπηρεσιακό Συμβούλιο υπάλληλοι, 
αναπληρούμενοι σε περίπτωση απουσίας τους ή κωλύμα¬ 
τος, μέχρι κρίσης από το Υπηρεσιακό Συμβούλιο από τον 
κατά βαθμό αρχαιότερο υπάλληλο. 

Κάθε άλλη λεπτομέρεια λειτουργίας των επιμέρους υπη¬ 
ρεσιών, μη προβλεπόμενη από τον παρόντα Οργανισμό 
ρυθμίζεται με τον κανονισμό λειτουργίας του Ν.Π.Δ.Δ. 

Από την ψήφιση του παρόντος Ο.Ε.Υ. προκαλείται δα¬ 
πάνη σε βάρος του προϋπολογισμού του νομικού προσώ¬ 
που το ύψος της οποίας δεν μπορεί να προσδιοριστεί.- 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 2 Ιουλίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΧΡΗΣΤΟΣ ΤΣΙΑΤΟΥΡΑΣ 

-♦- 

Αριθ. 15274 (2) 

Σύσταση Νομικού Προσώπου με την επωνυμία: "ΔΗΜΟ¬ 
ΤΙΚΗ ΒΙΒΛΙΟΘΗΚΗ ΝΕΟΦΥΤΟΣ ΔΟΥΚΑΣ" στο Δήμο 

Κεντρικού Ζαγορίου Νομού Ιωαννίνων". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1.- Τις διατάξεις του άρθρου 203 του Δ.Κ.Κ. ( Π.Δ. 
410/95) 


2. -Την 50/2003 απόφαση του Δ.Σ. Κεντρικού Ζαγορίου 

3. -Την 20922/19-9-2001 (ΦΕΚ. 1271/Β/2-10-2001 ) από¬ 
φαση μας, 11 Μεταβίβαση αρμοδιοτήτων και παροχή εξου¬ 
σιοδότησης υπογραφής αποφάσεων, εγγράφων κ.λ.π. 
ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ", 
αποφασίζουμε: 

1. -Συστήνουμε Ν.Π.Δ.Δ. με την επωνυμία: "Δημοτική Βι¬ 
βλιοθήκη Νεόφυτος Δούκας" στο Δήμο Κεντρικού Ζαγο¬ 
ρίου του Νομού Ιωαννίνων, με έδρα το Δ.Δ. Άνω Πεδινών. 

2. - Σκοπός του Ν.Π. είναι: 

α) Η συντήρηση - αποκατάσταση και δημιουργία προϋ¬ 
ποθέσεων διάσωσης των κειμηλιακών βιβλίων. 

β) Η συγκρότηση - λειτουργία αναγνωστηρίου και ο εξο¬ 
πλισμός αυτού με οπτικοακουστικά μέσα προς χρήση μα¬ 
θητών, εκπαιδευτικών, ερευνητών, μελετητών, πνευματι¬ 
κών ανθρώπων και λοιπών πολιτών της περιφέρειας του 
Δήμου αλλά και της ευρύτερης κοινωνίας. 

γ) Η δημιουργία δανειστικής βιβλιοθήκης με κάθε εί¬ 
δους περιεχόμενο βιβλίων, περιοδικών και τύπου, τα 
οποία θα μπορούν να δανείζονται και να μελετούν οι κά¬ 
τοικοι του Δήμου. 

δ) 11 συγκέντρωση, ταξινόμηση και προβολή αρχεια¬ 
κού υλικού και κειμηλίων σχετικά με την ανάδειξη της 
ιστορικής, πολιτιστικής και πνευματικής φυσιογνωμίας 
της περιοχής. 

ε) Η υποκίνηση του ενδιαφέροντος προς το βιβλίο και η 
δημιουργία πνευματικής ζωής και λογοτεχνικής κίνησης. 

Για την εκπλήρωση των σκοπών θα διοργανώνονται διά¬ 
φορες πνευματικές εκδηλώσεις όπως παρουσίαση νέων 
βιβλίων, συζητήσεις με συγγραφείς και πνευματικούς αν¬ 
θρώπους γενικότερα, προβολές ταινιών, διοργανώσεις 
σεμιναρίων και συνεδρίων και συνεργασία με φορείς, 
συλλόγους και άλλα πνευματικά ιδρύματα. 

3. - Πόροι του Ν.Π. είναι: 

α) Ετήσια επιχορήγηση του Δήμου ύψους 600 ευρώ. 

β) Κάθε είδους κρατική ή ευρωπαϊκή επιχορήγηση. 

γ) Κάθε είδους εισφορές, δωρεές, κληρονομιές, και 
κληροδοσίες. 

δ) Εισπράξεις από το αντίτιμο υπηρεσιών που θα παρέ¬ 
χονται απότο Ν.Π. 

ε) Έσοδα από προγράμματα της ΕΈ. 

στ) Κάθε άλλη νόμιμη πρόσοδος. 

4. - Το Νομικό Πρόσωπο θα εκπροσωπείται ενώπιον των 
δικαστηρίων και πάσης Αρχής από τον Πρόεδρο του Δ.Σ. 
και σε περίπτωση απουσίας ή κωλύματος από τον Αντι¬ 
πρόεδρο. 

5. - Κάλυψη δαπάνης: ( Άρθρο 27 Ν.2081/92 ) Από τις 
διατάξεις της απόφασης αυτής προκαλείται δαπάνη σε 
βάρος του προϋπολογισμού του Δήμου Κεντρικού Ζαγο¬ 
ρίου ύψους 600 ευρώ.’( σελ. 37 Κ.Α. 212.3). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 1 Ιουλίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 

ΧΡΗΣΤΟΣ ΤΣΙΑΤΟΥΡΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.7719 (3) 

Συγχώνευση νομικών προσώπων και σύσταση νομικού 
προσώπου στο Δήμο Νέας Ζίχνης Ν Σερρών με την 
επωνυμία "ΠΝΕΥΜΑΤΙΚΟ & ΠΟΛΙΤΙΣΤΙΚΟ ΚΕΝΤΡΟ 
ΔΗΜΟΥ ΝΕΑΣ ΖΙΧΝΗΣ". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/1995. 

2. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
περί μεταβίβασης εξουσίας υπογραφής "Με Εντολή Γενι¬ 
κού Γ ραμματέα". 

3. Την ΕΣ/21089/1983 (ΦΕΚ 669/Β/1983) απόφαση Νο¬ 
μάρχη η οποία τροποποιήθηκε μεταγενέστερα με την 
αριθμ. ΕΣ/12500/1991 (ΦΕΚ 443/Β/1991) όμοια και την 
αριθμ. ΈΣ/28496/1992 (ΦΕΚ 18/Β/1993) απόφαση του Νο¬ 
μάρχη Σερρών, με τις οποίες συστήθηκαν στο Δήμο Νέας 
Ζίχνης ίδια νομικά πρόσωπα με τις επωνυμίες "Πνευματι¬ 
κό και Πολιτιστικό Κέντρο Δήμου Νέας Ζίχνης" και "Πνευ¬ 
ματικό - Πολιτιστικό κέντρο Κοιν. Δραβήσκου’" αντί¬ 
στοιχα. 

4. Τις91/2003 απόφασητουΔ. Σ. ΝέαςΖίχνηςπου αφο¬ 
ρά στη συγχώνευση νομικών προσώπων και σύσταση ίδι¬ 
ου νομικού προσώπου με την επωνυμία "ΠΝΕΥΜΑΤΙΚΟ - 
ΠΟΛΙΤΙΣΤΙΚΟ ΚΕΝΤΡΟ ΔΗΜΟΥ ΝΕΑΣ ΖΊΧΝΗΣ" Αποφασί¬ 
ζουμε: 

1. Συγχωνεύουμε τα νομικά πρόσωπα του Δήμου Νέας 
Ζίχνης με τις επωνυμίες "Πνευματικό και Πολιτιστικό Κέ¬ 
ντρο Δήμου Νέας Ζίχνης" και "Πνευματικό -Πολιτιστικό 
κέντρο Κοιν.Δρσβήσκου" σε ένα νομικό πρόσωπο και συ¬ 
στήνουμε στο Δήμο Νέας Ζίχνης του Ν. Σερρών νομικό 
πρόσωπο με την επωνυμία "ΠΝΕΥΜΑΤΙΚΟ - ΠΟΛΙΤΙΣΤΙΚΟ 
ΚΕΝΤΡΟ ΔΗΜΟΥ ΝΕΑΣ ΖΊΧΝΗΣ" με έδρα την έδρα του 
Δήμου Νέας Ζίχνης, το οποίο διέπεται από τις διατάξεις 
του άρθρου 203 του Π.Δ/τος 410/1995. 

2. Σκοπός του Νομικού Προσώπου είναι: 

Η εξύψωση του πνευματικού, μορφωτικού, επιστημονι¬ 
κού, μουσικού και γενικά πολιτιστικού επιπέδου των κα¬ 
τοίκων του Δήμου Νέας Ζίχνης 

Για την επιτυχία των σκοπών του αναλαμβάνει κάθε δυ¬ 
νατή δραστηριότητα και συνεργάζεται με πολιτιστικούς 
και αθλητικούς φορείς, Κοινοτικές, Δημοτικές και Δημό¬ 
σιες αρχές, συνδικαλιστικές, συνεταιριστικές και επαγ¬ 
γελματικές οργανώσεις και με λαϊκές ομάδες πρωτοβου¬ 
λίας. 

Μέσα στις δραστηριότητες ενδεικτικά και όχι περιορι¬ 
στικά αναφέρονται: 

• Η ανάπτυξη κάθε μορφής τέχνης με την δημιουργία 
αναλογών τμημάτων και η πραγματοποίηση διαλέξεων 
και ελεύθερων συζητήσεων. 

• Η δημιουργία χορωδίας και η λειτουργία φιλαρμονι¬ 
κής ορχήστρας 

• Η διοργάνωση εκθέσεων ζωγραφικής, γλυπτικής, χει¬ 
ροτεχνίας, ειδών λαϊκής τέχνης και διακόσμησης 

• Η ανάπτυξη και λειτουργία Βιβλιοθήκης. 

• Η δημιουργία θεάτρου, κουκλοθέατρου. 

• Η διάσωση, διαφύλαξη και προβολή της πολιτιστικής 
κληρονομιάς και λαογραφίας του Δήμου Νέας Ζίνης 


3. Το Πνευματικό - Πολιτιστικό Κέντρο μεταξύ των άλ¬ 
λων θα περιλαμβάνει και τα εξής τμήματα: 

• Θεάτρου Κινηματογράφου 

• Φιλολογικό Τμήμα - διαλέξεων 

• Λαογραφικό Ιστορικού Μουσείου 

4. Πόροι του νομικού προσώπου, είναι 

α) Επιχορήγηση ή άλλη παροχή του Κράτους είτε απ’ 
ευθείας σ’ αυτό είτε δια μέσου του Δήμου Νέας Ζίχνης 

β) Ετήσια επιχορήγηση του Δήμου Νέας Ζίχνης με το 
ποσό των 20.000,00 ευρώ , που μπορεί να αυξάνεται ανά¬ 
λογα με τις ανάγκες του. 

γ) Κάθε είδους συνδρομές, εισφορές, δωρεές, κληρο¬ 
νομιές, κληροδοσίες. 

δ) Εισπράξεις από το αντίτιμο πραγμάτων και υπηρε¬ 
σιών που παρέχονται από το νομικό πρόσωπο 

ε) Πρόσοδοι από δική του περιουσία και 

στ) Κάθε νόμιμη πρόσοδος 

5. Το νομικό πρόσωπο διοικείται από διοικητικό συμβού¬ 
λιο η σύνθεση του οποίου θα ορισθεί με άλλη απόφαση 
του δημοτικού συμβουλίου Νέας Ζίχνης κατά τις διατά¬ 
ξεις του άρθρου 203 του Π.Δ/τος 410/1995. 

Η θητεία των μελών του Διοικητικού Συμβουλίου ακο¬ 
λουθεί την δημοτική περίοδο. Νέα μέλη του διοικητικού 
συμβουλίου ορίζονται όταν λήξει η θητεία των παλαιών ή 
όταν κατά την διάρκεια της θητείαςτους κενωθεί θέση για 
οποιονδήποτε λόγο. Μέχρι να πληρωθεί η κενωθείσα θέ¬ 
ση το διοικητικό συμβούλιο λειτουργεί με ελλιπή σύνθεση 
η οποία δεν μπορεί να είναι κατώτερη από τον αριθμό που 
απαιτείται για την απαρτία. Τα μέλη του Διοικητικού Συμ¬ 
βουλίου στην πρώτη συνεδρίαση εκλέγουν τον αντιπρόε¬ 
δρο. 

6. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο του Διοικητικού Συμ¬ 
βουλίου , και όταν αυτός απουσιάζει ή κωλύεται από τον 
Αντιπρόεδρο αυτού. 

7. Περιουσία του νομικού προσώπου είναι η κινητή και 
ακίνητη περιουσία των συγχωνευθέντων νομικών προσώ- 
πωντων ΠΠΚπου θαπροκύψει από τη καταγραφή που θα 
διενεργηθεί από το Διοικητικό Συμβούλιο του νέου νομι¬ 
κού προσώπου. 

8. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Νέας 
Ζίχνης ύψους 20.000,00 ευρώ για το έτος 2003 και για κά¬ 
θε ένα από τα επόμενα οικονομικά έτη. Για την αντιμετώ¬ 
πιση της ανωτέρω δαπάνης έχει εγγράφει ισόποση πί¬ 
στωση στον ισχύοντα προϋπολογισμό του Δήμου. 

9. Η ΕΣ /21089/1983 (ΦΕΚ 669/8/1903) απόφαση Νο¬ 
μάρχη η οποία τροποποιήθηκε μεταγενέστερα με την 
αριθμ. ΕΣ/12500/1991 (ΦΕΚ 443/Β/1991) όμοια και την 
αριθμ. ΕΣ/28496/1992 (ΦΕΚ 18/8/1993) απόφαση του Νο¬ 
μάρχη Σερρών, με τις οποίες συστήθηκαν στο Δήμο Νέας 
Ζίχνης ίδια νομικά πρόσωπα με τις επωνυμίες "Πνευματι¬ 
κό και Πολιτιστικό Κέντρο Δήμου Νέας Ζίχνης" και "Πνευ¬ 
ματικό - Πολιτιστικό κέντρο Δραβήσκου" αντίστοιχα, κα- 
ταργούνται. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Σέρρες, 30 Ιουνίου 2003 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Αριθ. Γ.Ν. 16 (4) 

Καθιέρωση υπερωριακής με αμοιβή εργασίας υπαλλή¬ 
λων Νομαρχιακής Αυτοδιοίκησης Άρτας κατά το Α' 
εξάμηνο 2003. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1) Τις διατάξεις του άρθρου 18 Ν. 2470/97 "Αναμόρφω¬ 
ση μισθολογίων προσωπικού της Δημόσιας Διοίκησης και 
άλλες διατάξεις (ΦΕΚ 40Α/21.3.97) όπως αντικαταστάθη- 
κε από το άρθρο 15 Ν. 2592/98 "Αναπροσαρμογή συντά- 
ξεων πολιτικών συνταξιούχωντου Δημοσίου, ρύθμιση συ- 
νταξιοδοτικών θεμάτων και άλλες διατάξεις (ΦΕΚ 
57Α/18.3.98) . 

2) Τις διατάξεις της παρ. 7 άρθρο 25 Ν. 2738/99 "Συλλο¬ 
γικές Διαπραγματεύσεις στη Δημόσια Διοίκηση , μονιμο¬ 
ποιήσεις συμβασιούχων αορίστου χρόνου και άλλες δια¬ 
τάξεις" (ΦΕΚ 180Α/9.9.1999). 

3) Την 2022941/2297/0022/7.4.1998 εγκύκλιο του Γ.Λ.Κ 
"Κοινοποίηση των διατάξεων αρθ. 15 Ν. 2592/98 για υπε- 
ρωριακή εργασία". 


4) Τις διατάξειςτου άρθρου 62 Π.Δ. 30/96 "Κώδικας Νο¬ 
μαρχιακής Αυτοδιοίκησης". 

5) Τις ειδικές έκτακτες υπηρεσιακές ανάγκες που πα¬ 
ρουσιάζονται για την αντιμετώπιση των οποίων απασχο¬ 
λείται ο οδηγός Νομάρχη, οι υπάλληλοιτου Γραφείου Νο¬ 
μάρχη, οι υπάλληλοι που ορίζονται ως εισηγητές στα συλ¬ 
λογικά όργανα (Νομαρχιακό Συμβούλιο , Νομαρχιακή 
Επιτροπή), το προσωπικό που πρόκειται να απασχοληθεί 
για την αναθεώρηση των εκλογικών καταλόγων έτους 
2003 και το προσωπικό καθαριότητας για την αντιμετώπι¬ 
ση έκτακτης ανάγκης στο κτίριο που στεγάζεται το Κ.Ε.Π 
Ν.Α Άρτας , πέραν του κανονικού ωραρίου σε 24ωρη βά¬ 
ση και με εργασία απογευματινή , νυχτερινή και με εργα¬ 
σία Κυριακών και εξαιρέσιμων πέραν της υποχρεωτικής . 

6) Το γεγονός ότι το ύψος της προκαλούμενης δαπάνης 
ανέρχεται στο ποσό των (7.510 ευρώ) που θα αντιμετωπι¬ 
στεί από πιστώσεις που είναι εγγεγραμμένες στον Προϋ¬ 
πολογισμό της Ν.Α Άρτας και στους ΚΑΕ 0511-0512, απο¬ 
φασίζουμε: 

Εγκρίνουμε την καθιέρωση υπερωριακής εργασίας 
απογευματινής, νυχτερινής, Κυριακών και εξαιρέσιμων 
πέραν του κανονικού ωραρίου για το Α' εξάμηνο έτους 
2003 ως κατωτέρω: 


Αριθμός 

απογευματινή 

Υπερωριακή 

Κυριακών -εξαιρέσιμων πέραν 

Υπάρχουσα 

Ύψος δαπάνης 

υπαλλήλων 

απογευματινή 

νυχτερινή 

της υποχρεωτικής 

Πίστωση 2003 

υπερωριακής 


εργασία 

εργασία 




απασχόλησης 
Α’ ΕΞΑΜΗΝΟΥ 







Έτους 2003 



22η-6η 

6η-22η 

22η-6η πρωινή 





Πρωινή 

Πρωινή 




20 

1400 

450 

330 

45 

17.500 

7.510 


Η ονομαστική κατανομή και η κατανομή κατά είδος εργασίας (απογευματινής .νυχτερινής , Κυριακών και εξαιρέσι¬ 
μων θα γίνει με νεώτερες αποφάσεις μας . 

Η ισχύς της απόφασης αυτής αρχίζει ένα μήνα πριν τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 


Άρτα, 15 Ιανουάριου 2003 
Ο Νομάρχης 
Λ. ΡΙΖΟΣ 

-♦- 


Αριθ. 750 (5) 

Καθιέρωση υπερωριακής εργασίας για το προσωπικό του 
Τμήματος Τοπογραφίας της Δ/νσης Αγροτικής Ανά¬ 
πτυξης Ν.Α. Γρεβενών κατά το Β' εξάμηνο 2003 

Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη: 

1. Τις Διατάξεις της παρ. 2 του άρθρου 18 του Ν. 
2470/1997 όπως αντικαταστάθηκαν με το άρθρο 15 του Ν. 
2592/1998 και της παρ. 7 του άρθρου 25 του Ν. 2738/1999 

2. Την ανάγκη καθιέρωσης υπερωριακής εργασίας για 
το προσωπικό του Τμήματος Τοπογραφίας της Δ/νσης 
Αγροτικής Ανάπτυξης κατά το Β’ εξάμηνο του 2003 

3. Το γεγονός ότι υπάρχει πίστωση γιατηνπληρωμή των 
υπερωριών των υπαλλήλων του Τμήματος Τοπογραφίας 

Α/Α Υπηρεσία Αριθμός Ώρεςαπογευμτ 
Υπαλλ. Εργασίας 


της Δ/νσης Αγροτικής Ανάπτυξης για το Β' εξάμηνο 2003. 

4. Την 66/8.1.2003 απόφαση του Νομάρχη Γρεβενών, 
περί ορισμού βοηθού Νομάρχη, αποφασίζουμε: 

Καθιερώνουμε υπερωριακή εργασία (απογευματινή) 
για το προσωπικό του Τμήματος Τοπογραφίας της Δ/νσης 
Αγροτικής Ανάπτυξης Ν.Α. Γρεβενών κατά το Β’ εξάμηνο 
του έτους 2003 με βάση τα συγκεκριμένα στοιχεία τα 
οποία δικαιολογούν την εν λόγω εργασία όπως είναι η 
ανάγκη εφαρμογής του 3ου Κ. Π. Σ. τομέα Γεωργίας που 
αφορά διάφορα διαρθρωτικά προγράμματα και κυρίως 
τον εκσυγχρονισμό γεωργικών εκμεταλλεύσεων, ανα¬ 
διαρθρώσεις καλλιεργειών, έλεγχος (ΟΣΔΕ, Επιλέξιμων, 
ΕΕΑΟΕΒ) προγράμματα νέων αγροτών, προγράμματα 
Εποικισμού - Αναδασμού κλπ. 

.νής Σύνολο Παρατηρήσεις 
Ωρών 


1 Τμήμα 4 1.200 1.200 

Τοπογραφίας 

Η απόφαση αυτή έχει ισχύ από 1.7.2003 και να δημοσιευθεί στην εφημερίδα της Κυβερνήσεως. 

Γρεβενά 30 Ιουνίου 2003 
Ο Νομάρχης κ.α.α. 

Ο Βοηθός Νομάρχη 


ΔΗΜΗΤΡΙΟΣ ΜΑΡΚΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1831 (6) 

Καθιέρωση υπερωριακής εργασίας για το προσωπικό της 
Δ/νσης Κτηνιατρικής Γρεβενών κατά το Β ’εξάμηνο 
2003. 

Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη: 

1. Τις διαταγές της παρ. 2 του άρθρου 18 του Ν. 2470/ 

1997 όπως αντικαταστάθηκαν με το άρθρο 15 του Ν. 2592/ 

1998 και της παρ. 7 του άρθρου 25 του Ν. 2738/1999. 

2. Την ανάγκη καθιέρωσης υπερωριακής εργασίας για 
το προσωπικό της Δ/νσης Κτηνιατρικής κατά το β’εξάμη- 
νο του 2003. 


3. Το γεγονός ότι υπάρχει πίστωση για την πληρωμή των 
υπερωριών των υπαλλήλων της, Δ/νσης Κηνιατρικής. 

4. Την 66/8.1.2003 απόφαση του Νομάρχη Γρεβενών, 
περιορισμού βοηθού Νομάρχη, αποφασίζουμε: 

Καθιερώνουμε υπερωριακή εργασία (απογευματινή) 
για το προσωπικό της Δ/νσης Κτηνιατρικής Γρεβενών κα¬ 
τά το Β’ εξάμηνο του έτους 2003 με βάση τα συγκεκριμέ¬ 
να στοιχεία τα οποία δικαιολογούν την εν λόγω εργασία 
όπως είναι η ανάγκη εφαρμογής του 3ου Κ.Π.Σ. τομέα 
κτηνοτροφικών εκμεταλλεύσεων, έλεγχος (ΟΣΔΕ, επιλέ¬ 
ξιμων. Βοοειδών,) προγράμματα νέων αγροτών, αστυ- 
κτηνιατρικό έλεγχο. 


Υπηρεσία Αριθ. υπαλλ. 

Δ/νση Κτην/κής 10 
Η απόφαση αυτή έχει ισχύ από 


Ώρες απογευμ. Σύνολο Ωρών Παρατηρήσεις 

Εργασίας 

3.000 3.000 

1.7.2003 και να δημοσιευθεί στην Εφημερίδα της Κυβερνήσεως. 


Γρεβενά 2 Ιουλίου 2003 
Ο Νομάρχης κ.α.α. 

Ο Βοηθός Νομάρχη 
ΔΗΜΗΤΡΙΟΣ ΜΑΡΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




